16 E re ka tumelo le lorato di le botlhokwa, bakwadi ba Dikwalo Tsa Bokeresete Tsa Segerika ba bua thata ka tsone, mme gantsi e le mo seeleng se le sengwe. Paulo o ne a kgothaletsa bakaulengwe go ‘apara seiphemelo sa sehuba sa tumelo le lorato.’ (1 Bathes. 5:8) Petere o ne a kwala jaana: “Le fa lo ise lo ke lo mmone [Jesu], lo a mo rata. Le fa lo sa mo leba gone jaanong, le fa go ntse jalo lo dumela mo go ene.” (1 Pet. 1:8) Jakobe o ne a botsa Bakeresete ba ba tloditsweng jaana: “Modimo o ne a tlhopha bone ba ba humanegileng mabapi le lefatshe gore ba nne bahumi mo tumelong le baruaboswa ba bogosi, jo a neng a bo solofetsa ba ba mo ratang, a ga a dira jalo?” (Jak. 2:5) Johane o ne a re: “Eno ke taelo ya gagwe [Modimo], gore re nne le tumelo mo leineng la Morwawe e bong Jesu Keresete re bo re ratane.”—1 Joh. 3:23.